| Bicotorto común |
| --- |
| Machos
Femia |
| Estado de conservación |
| Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Familia: | Fringillidae |
| Xénero: | *Loxia* |
| Especie: | ***L. curvirostra*** |

 |
| Nome binomial |
| *Loxia curvirostra*Linnaeus, 1758 |

*Loxia curvirostra*
Loxia curvirostra
O **bicotorto común** ou **cruzabico** (*Loxia curvirostra*) é unha especie de ave paseriforme da familia dos frinxílidos. Reprodúcese nos bosques de *Picea* de América do Norte, Europa, e Asia. Algunhas poboacións reprodúcense nos bosques de piñeiros en certas áreas dos tres continentes, e en América do Norte algunhas poboacións reprodúcense nos bosques de abetos. Aniña nas coníferas, onde pon de 3 a 5 ovos.

O bicotorto é unha ave basicamente residente, mais se a comida é insuficiente, realiza migracións ao sur. Esta especie viaxa en grandes bandadas fóra do período de apareamento, e a miúdo mestúrase con outros bicotortos.

Os bicotortos caracterízanse polas mandíbulas que están torcidas na punta, polo que reciben o seu nome común. Aliméntanse case exclusivamente das piñas de coníferas, especialmente as das piceas. A forma estraña do seu peteiro é unha adaptación que lles permite extraer as sementes da piña.

Os machos adultos adoitan ser de cor vermella ou alaranxada, mentres as femias adoitan ser de cor verde ou amarela, habendo moitas variantes.

Esta especie pode chegar a ser confundida cos *Loxia pytyopsittacus* e os *Loxia scotica*, que tamén se reproducen na zona euroasiática. A súa identificación é menos problemática en América do Norte, onde só se atopa o bicotorto común e o bicotorto aliblanca.

Estudos do seu canto, en América do Norte, suxiren que neste continente hai oito ou nove poboacións con cantos diferentes, as cales case nunca se reproducen entre si. O tamaño e a estrutura do peteiro tamén varían, e poboacións diferentes adoitan especializarse para comer as sementes de coníferas diferentes. Polo momento, son poucos ornitólogos os que propoñen separalas en distintas especies.

Notas
-----

1. ↑  Penas Patiño, Xosé M.; Pedreira López, Carlos (setembro de 2004). *Guía das aves de Galicia*. Ilustrado por Calros Silvar (2ª ed.). A Coruña: Baía Edicións. ISBN 84-96128-69-5.

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Bicotorto común*** |

|  |  |
| --- | --- |
|  | Wikispecies posúe unha páxina sobre:  ***Bicotorto común*** |

* Identificación de sexos e idades no Atlas de Identificación das Aves de Aragón.

|  |  |
| --- | --- |
| Control de autoridades | 
* Wd: Q26552
* EBID: ID

 |

|  |  |
| --- | --- |
| Identificadores taxonómicos | 
* ADW: Loxia\_curvirostra
* Avibase: 135564AAF6B01DA2
* BioLib: 9014
* BirdLife: 22720646
* Dyntaxa: 103049
* eBird: redcro
* EOL: 1051010
* EPPO: LOXICU
* EUNIS: 1123
* FE: 97478
* FE-New: ID
* Fossilworks: 161535
* GBIF: 9629160
* GNAB: red-crossbill
* IBC: ID
* iNaturalist: 10411
* IRMNG: 10967943
* ITIS: 179259
* IUCN: 22720646
* NBN: NHMSYS0000530454
* NCBI: 64802
* Soortenregister: 139565
* TAXREF: 4603
* Xeno-canto: Loxia-curvirostra

 |